PATVIRTINTA

Šilutės lopšelio-darželio „Pušelė“

direktoriaus 2024 m. balandžio 12 d.

įsakymu Nr. V1-34

RESPUBLIKINĖS ETNOKULTŪROS IKIMOKYKLINIO IR PRIEŠMOKYKLINIO AMŽIAUS VAIKŲ, VIRTUALIOS KŪRYBINIŲ DARBŲ PARODOS „JURGI, JURGELI, ATRAKINKIME ŽEMELĘ“ NUOSTATAI

I SKYRIUS

BENDROSIOS NUOSTATOS

1. Respublikinės etnokultūros ikimokyklinio ir priešmokyklinio amžiaus vaikų, virtualios kūrybinių darbų parodos „Jurgi, Jurgeli, atrakinkime Žemelę“ nuostatai reglamentuoja parodos tikslą, uždavinius, dalyvius, parodos sąlygas ir reikalavimus, bendrąsias nuostatas.

2. Paroda skirtas etnokultūros žinių gilinimui, tradicijų puoselėjimui, kalendorinių švenčių simbolių ir papročių pažinimui.

3. Parodą organizuoja: Šilutės lopšelis-darželis „Pušelė“, Miško g. 8, Šilutė, LT-99148, tel. (8441) 6 22 74, el. p. rastvedys@pusele-silute.lt

4. Parodos partneriai: Šilutės r. Švietimo pagalbos tarnyba, K. Kalinausko g. 10, Šilutė, LT- 99130, tel. (8441) 42467, el. p. nijole.rimkuviene@sptsilute.lt

II SKYRIUS

 TIKSLAS IR UŽDAVINIAI

5. Tikslas – Vaikų muzikinio folkloro popularinimas, puoselėjant kalendorines šventes, jų papročius ir tradicijas.

6. Uždaviniai:

6.1. Supažindinti su Jurginių šventės šventimo tradicijomis ir papročiais.

6.2. Skatinti etnokultūrinę, kūrybinę, meninę ir pažintinę veiklas.

6.3. Plėtoti ugdymo įstaigų bendravimą ir bendradarbiavimą.

III SKYRIUS

DALYVIAI

7. Kūrybinių darbų parodoje kviečiami dalyvauti Lietuvos ikimokyklinio ir priešmokyklinio amžiaus vaikai, tėvai, mokytojai. Dalyvių skaičius iš vienos ugdymo įstaigos neribojamas.

IV SKYRIUS

PARODOS SĄLYGOS IR REIKALAVIMAI

8**. Virtualios parodos trukmė: nuo 2024-04-15 iki 2024-05-10.**

9.Dalyviai išklausę dainą „Jurgi Jurgi Jurgelaiti“ youtube prieiga <https://www.youtube.com/watch?v=MTLKsqrggc8> ir remdamiesi dainos turiniu, kuria įvairius darbelius, kurie gali būti atlikti laisvai pasirinkta technika bei įvairiais meninės raiškos būdais (piešimas, aplikavimas, lipdymas, modeliavimas, konstravimas ir kt.).

10. Kūrybiniai darbai gali būti individualūs ir kolektyviniai.

11. Parodai skirti darbai fotografuojami ir kuriamas koliažas.

12. Nuotraukų koliažai talpinami uždaroje Facebook grupėje „Jurgi, Jurgeli atrakinkime Žemelę“ iki gegužės 10 d.

13. Prie kūrybinio darbelio turi būti užrašyta: įstaigos pavadinimas, autoriaus vardas ir amžius arba grupės pavadinimas, mokytojo vardas, pavardė.

V SKYRIUS

BAIGIAMOSIOS NUOSTATOS

14. Parodos iniciatoriai priešmokyklinio ugdymo pedagogė Loreta Sungailienė, ikimokyklinio ugdymo pedagogė Birutė Jurgutienė, muzikos mokytoja Karina Berankytė. Parodą koordinuoja lopšelio-darželio direktoriaus pavaduotoja ugdymui Rasa Gailiuvienė.

15. Informacija apie parodą, nuostatus ir kūrybinių darbų rezultatai skelbiami: socialinio tinklo Facebook uždaroje grupėje „Jurgi, Jurgeli atrakinkime Žemelę“ ir Šilutės lopšelio-darželio „Pušelė“ svetainėje – https://www.pusele-silute.lt/, Šilutės rajono Švietimo pagalbos tarnybos svetainėje – https://www.sptsilute.lt/informacija/.

16. Iš parodos dalyvių atsiųstų nuotraukų koliažų, bus sukurta vaizdinė medžiaga, kurios nuoroda dalinsimės Facebook uždaroje grupėje „Jurgi, Jurgeli atrakinkime Žemelę“.

17. Dalyvavimas parodoje reiškia dalyvių sutikimą, kad kūrybiniai darbai, nepažeidžiant bendrojo duomenų apsaugos reglamento nuostatų, talpinami socialinėje Facebook uždaroje grupėje.

18. Registruotis Semiplius.lt sistemoje nuo balandžio 15 d. iki balandžio 25 d. Informacija bus teikiama elektroniniu paštu ir telefonu tik užsiregistravusiems Semiplius.lt sistemoje.

19. Visiems parodos dalyviams užsiregistravusiems Semiplius.lt sistemoje bus išduotos Šilutės rajono Švietimo pagalbos tarnybos veiklos pažymos iki gegužės15 d.

20. Facebook uždaroje grupėje bus įkeltas Šilutės lopšelio-darželio „Pušelė“ direktoriaus padėkos raštas iki gegužės15 dienos.

21. Visą informaciją apie parodą teikia: Loreta Sungailienė (+37061642696, loretasungailiene64@gmail.com), Birutė Jurgutienė (+37068143645, uogelea@gmail.com).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_